rlitschk/wikidir huggingface dataset:
Gerhard Reichhardt (* 27. Dezember 1925 in Gotha; † 18. April 1969 in Stood) weer en düütschen Politiker von de SPD. Reichhardt is 1925 in Gotha boren. Na de School weer he von 1943 bet 1945 Soldat in’n Tweten Weltkrieg. An’t Enn von’n Krieg keem he in US-amerikaansche Fungenschop, ut de he 1946 wedder free keem. He hett 1946/1947 en Lehr as Bäcker maakt un weer 1947/1948 bi de Berufspädagogische Ausbildungsstätte in Gotha. 1948/1949 hett he as Schoolmeester an de Beroopsschool arbeidt. 1950 is he ut de DDR wegtagen in de BRD. He hett dor von 1950 bet 1955 as Gewarflehrer arbeidt. Denn weer he Geschäftsföhrer bi de IG Chemie, Papier, Keramik. Reichhardt is 1946 in de LDPD ringahn un 1948 Viezvörsitter von de LDPD in Vacha worrn. He hett 1949/1950 as Kreissekretär för de Partei arbeidt. Nadem he in de BRD gahn is, is he 1950 in de SPD ringahn. 1964 is he as Vörsitter von’n SPD-Ünnerbezirk Stood-Bremervöör wählt worrn. Reichhardt is 1956 Maat von’n Kreisdag in’n Landkreis Stood worrn un 1961 Senater von de Stadt Stood. An’n 5. Oktober 1964 is he Liddmaat von’n Düütschen Bundsdag worrn, nadem de Afornte Uwe-Jens Nissen sien Mandat dalleggt harr. In’n Bundsdag
Carl August Nörtemann (* 15. November 1891 in Eberstadt; † 1974) weer en düütschen Politiker von de NSDAP un de CDU. Nörtemann is 1891 as Söhn von’n Dischermeester Heinrich Nörtemann in Eberstadt boren un weer von 1903 bet 1909 op de Realschool in Haspe. Denn güng he bet 1912 na de Oberrealschool in Hagen un hett dor dat Abitur maakt. He hett denn an de Universität Berlin Weertschopswetenschoppen un Juristeree studeert un tweeunhalv Johr en praktische Utbillung bi Siemens & Halske in Berlin maakt, de för sien Weertschopsstudium empfohlen weer. Von 1914 bet 1918 weer he Soldat in’n Eersten Weltkrieg. He is dor verwunnt worrn un weer för dree Maand in’t Lazarett. Na de Tied in’t Lazarett hett he Urlaub kregen un hett in disse Tied in’n Juli 1918 in Griepswoold sien Dokter in Juristeree maakt. Von April 1919 bet März 1925 weer he Baas von dat Statistische Amt in Hagen. Blangenbi hett he noch Studien in Staatswetenschoppen an de Universitäten Köln un Mönster bedreven. In’n März 1925 is he Börgermeester von Dannenbarg worrn un dat bet 1938 bleven. Blangenbi hett he 1932 bet 1935 as Gasthörer an de Universität Hamborg studeert un 1936 sien tweten Dokter maakt. Denn weer
Hans-Hermann Ott (* üm 1940) is en düütschen Politiker von de CDU. Ott is üm 1940 boren un hett Bueree lehrt. He hett von 1968 bet 1984 en Pachthoff in Abbenfleet hatt. Na 1984 hett he as Berader in de Bueree un as Hannelsvertreder arbeidt. 1995 is he Fleeschkuntrullör worrn un weer in dissen Beroop bet 2006 aktiv. Ott leevt in Abbenfleet. Ott is 1967 in de CDU ringahn. 1976 is he Maat von’n Oortsraad von Bützfleet worrn, 1981 von’n Kreisdag in’n Landkreis Stood un 1991 in’n Stadtraad von Stood. He weer 1991 bet 2001 Oortsbörgermeester von Bützfleet. He weer von 1996 bis 2001 tweten Viez-Börgermeester von de Stadt Stood un denn 2001 bet 2006 as Nafolger von Heinz Dabelow eersten Börgermeester. Von 2007 bet 2011 weer he denn eersten Viez-Börgermeester. 15 Johr weer he Vörsitter von’n Börgervereen Bützfleet un sied 1997 Vörsitter von’n Fördervereen Festung Graueroort. In’n Februar 2012 hett he dat Bundsverdeenstkrüüz kregen. Von 1979 bet 1995 weer he Vörsitter von’n CDU-Kreisverband Stood. Ott hett 1966 siene Fro Hannelore freet. Mit ehr hett he twee Döchter un een Söhn.
BenRiach is en Whisky-Brenneree bi Elgin, Schottland. Boet weer de Brenneree in’t Johr 1898 vun John Duff. Man, se müss mit Utnahm vun de Molteree, de ünner annern ok Longmorn versorgen de, al twee Johren later wedder dicht maken. Eerst 1965 is de Destille vun Glenlivet Distillers Ltd. wedder apen maakt worrn. 1978 is se an Seagram verköfft worrn un weer 1985 vun twee op veer Brennblasen vergröttert. In de Tiet vun 1983 bit 1996 is in de Brenneree för die Region ungewöhnlich törfigen Whisky produzeert worrn, de för Blend-Whiskys dacht weer, vunwegen, dat de dormolige Mudderkunzern keen Islay-Destille besitten de. En Deel vun de dormolige Produkschoon is vundaag as Single-Malt-Whisky op’n Markt kamen. De beiden Moltboddens sünd 1999 na mehr as 100 Johren Bedrief dicht maakt worrn. An’n 19. Dezember 2001 güng de Brenneree an den Kunzern Pernod Ricard, de toeerst de Produkschoon minnert hett un denn in’n August 2002 de hele Anlaag stilleggt hett. In’n April 2004 hebbt Billy Walker, Geoff Bell un Wayne Keiswetter de Brenneree köfft. Sietdem löpt se wedder in’n Normalbedrief. Dat Water för de Produkschoon kummt vun öörtliche Borns. Vun de Region her tellt BenRiach to Speyside. Se hett twee Meeschfatten (mash tun) mit
De Heidbeek is en 9,76 Kilometer langen Beek in’n Landkreis Stood. De Born von’n Heidbeek liggt an’n Noordrand von’n Rüstjer Forst bi Dullern. Von dor flütt de Beek an dat Naturschuulrebeed Feerner Moor langs na Noordwesten un lett Gothenborg, den Flegerplatz Stood un Ottenbeek an dat rechte Över liggen un flütt bi Riensföör un Barg vörbi. Kort Enn later münnt de Heidbeek denn twüschen Groot Thun un Lütt Thun in de Swing. En Rebeed von 326 Hektar in de Gemenen Stood, Gothenborg un Dullern is sied 2010 as Landschopsschuulrebeed Heidbeek schuult. Dat Rebeed von de Münn bet Riensföör is Deel von dat Landschopsschuulrebeed Swingdaal. Koordinaten:53° 35′ N, 9° 27′ O
Fritz Broistedt (* 26. Februar 1893 in Meine; † 7. August 1972 in Winsen) weer en düütschen Politiker von de DP un de CDU. Broistedt is 1893 in Meine boren un weer op dat Gymnasium Martino-Katharineum in Bruunswiek. He hett denn Bueree an de Universität Göttingen studeert un dor 1925 sien Dokter maakt. Von 1914 bet 1918 weer he in’n Eersten Weltkrieg Soldaat bi de Marien. Toeerst von 22. September 1914 bet März 1917 in de IV. Matrosenartillerieabteilung un denn von März 1917 bet Kriegsenn in dat I. Bataillon 2. Matrosenartillerieregiment. Broistedt weer Vizefeuerwerker der Reserve un later Leutnant der Reserve bi de Matrosenartillerie (na en Meldung von’n 13. Juli 1916). Na’n Krieg hett Broistedt to de Christlich-Natschonale Buern- un Landvolkpartei tohöört. Von 1921 bet 1935 weer he Geschäftsföhrer von’n Landbund. He weer von 1922 bet 1934 Maat in’n Bueree-Vereen Winsen un is dor 1929 Vörsitter worrn. In Winsen weer he sied 1925 ok Maat in’n Huus- un Grundbesitter-Vereen. 1929 is he Maat in’n Volksbund för dat Düütschdom in’t Butenland worrn. Al vör 1933 weer he Maat bi’n DRK worrn. Von 1931 bet 1935 weer he Maat in’n Stahlhelm, Bund von de Frontsoldaten (toletzt as Kreisföhrer). Von 1933 bet 1935
Otto Wilhelm Schneider (* 7. August 1896 in Braackel; † 7. März 1975 in Bookholt) weer en düütschen Politiker von de NLP/DP. Schneider is 1896 in Braackel boren un weer na de Volksschool op de Buereeschool in Lümborg. Von 1916 bet 1918 weer he Soldat in’n Eersten Weltkrieg. 1925 hett he den Buurnhoff von sien Öllern övernahmen. Na’n Tweten Weltkrieg is he 1946 Börgermeester von de Gemeen Braackel worrn. He weer Vörsitter von dat Kreisafdeel Horborg von’n Neddersassischen Landgemeendag. He weer ok Maat von’n ernannten un von’n wählten Kreisdag von’n Landkreis Horborg. In de eerste Wahlperiood von 1947 bet 1951 weer he för den Wahlkreis Winsen Afornten von’n Landdag von Neddersassen. Dor weer he von’n 28. März 1951 af an Maat von de DP/CDU-Frakschoon. Von 1956 bet 1961 weer Schneider as Nafolger von Fritz Broistedt Landraad von’n Landkreis Horborg. Sien Nafolger as Landraad 1961 weer Karl Buchholz. Normdaten: GND: 1035134063 (OGND, AKS) | VIAF: 300573394 | Wikipedia-Personensöök
Luxemburg betekent Luxemburg, Land in Middeleuropa, Luxemburg, Distrikt in dat Land Luxemborg, Luxemburg, Kanton in’n Distrikt Luxemborg, Luxemburg, Stadt in’n Kanton Luxemborg, Provinz Luxemburg, Provinz in Belgien, Luxemburg, Oort in Wisconsin, USA, Luxemburg, Oort in Minnesota, USA, Luxemburg, Oort in Iowa, USA, Luxemburg, olen Naam von de Stadt Bolnissi in Georgien, Luxemburg, Oort in Kirgistan. Luxemburg is de Familiennaam von Arkady Luxemburg (* 1939), moldaawsch-US-amerikaanschen Kumponist, Philipp von Luxemburg (1445–1519), röömsch-kathoolschen Kardinaal, Rosa Luxemburg (1871–1919), düütsch-poolsche Politikerin, Rut Blees Luxemburg (* 1967), düütsche Fotografin, Wilhelmus Luxemburg (1929–2018), nedderlandschen Mathematiker. Kiek ok bi: Luxembourg, Luxemborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Eenstellige Hööv weer en Gemeen, de fröher in’n Kreis Stood bestahn hett. Dor hebbt de Hööv Hahl, Steernbarg, Bockhorst un Villah tohöört. Düsse veer Hööv sünd in de Midd von dat 19. Johrhunnert to en Gemeen tohoopfaat worrn. An’n 1. Oktober 1938 is de Gemeen Eenstellige Hööv op de Gemenen Groot-Steernbarg un Stood opdeelt worrn. Dorbi sünd Hahl, Steernbarg un Bockhorst an Stood kamen un Villah an Groot-Steernbarg. De Akten von de Gemeen Eenstellige Hööv doot vondaag in dat Stadtarchiv Stood liggen. http://www.gemeindeverzeichnis.de/gem1900/gem1900.htm?hannover/stade.htm Koordinaten:53° 37′ N, 9° 26′ O
De Kattenbeek is en 10,7 Kilometer langen Beek in’n Landkreis Stood. De Born von’n Kattenbeek liggt in Wittenmoor. Dor nimmt de Beek as Graven sien Anfang, de dor för dor is, dat Water ut dat Moorrebeed aftoleiden. Von’n Noordoostrand von Wittenmoor af an flütt de Beek denn na Süüdoost an de Süüdkant von Wiepenkathen langs un münnt een Kilometer in’n Süüdoosten von Wiepenkathen in de Swing. Dat Rebeed von Wiepenkathen bet na de Münn is Deel von dat Landschopsschuulrebeed Swingdaal. An’n 26. Mai 1925 is de Bodenverbesserungsgenossenschaft Wiepenkathen grünnt worrn. Ut disse Genossenschaft is 1951 de Water- un Bodenverband Kattenbeek worrn, de sien Seet in Düünbeudel hett. Disse Verband is dor för tostännig, de Entwässerung in dat Rebeed von’n Kattenbeek oprecht to erhollen. Michael Bergemann: Gesamtliste der Fließgewässer im Elbeeinzugsgebiet. 2012 Koordinaten:53° 34′ N, 9° 26′ O
Robert Eric Betzig (* 13. Januar 1960 in Ann Arbor) is en US-amerikaansch Physiker. An' 8. Oktober 2014 wurr hüm gemeensam mit Stefan W. Hell un William Esco Moerner de Nobelpries för Chemie tospraaken för de Entwicklung vun superuplösen Fluoreszenzmikroskopie. Eric Betzig hett in' Juni 1983 sien Bachelor of Science in Physik vun dat California Institute of Technology, in' Januar 1985 den Master of Sciences in Anwennd Physik an de Cornell University un in' August 1988 sien Doktertitel (Ph.D. för anwennd Physik an de Cornell University bi Michael Isaacson maakt. Betzig hett van 1988 bit 1994 in den Bell Laboratories up dat Rebeet vun de optisch Nahfeldmikroskopie arbeit un gellt mit Dieter Pohl as en vun de Begrünner vun de NSOM-Technologie (in Europa SNOM afkört). Sien Forschungen hemm dat Uplösensvermögen bit to een Veertigstel vun de optisch Uplösensgrenz stiegert. Van 1994 bit 1996 weer he as Forscher un Berader dör sien Ünnernehmen NSOM Enterprises tätig. Ansluutend hett he sück för meest teihn Johr nich mehr mit de optisch Forschen befaat un hett in' Maschienbau för de familieneegen Ann Arbor Machine Company (1996–2002) arbeit. He is Inhebber vun New Millennium Research, för de he van 2002 bit 2005 as Forscher un
Dat Amt Mesborg weer en Verwaltungsrebeed in dat Förstendom Lümborg un in dat Königriek Hannover mit Seet in Mesborg binnen de Landdrostie Lümborg, dat bet 1859 bestahn hett. Dor hett groff dat Rebeed von de Samtgemenen Hullnst un Töst, von de Gemeen Vosshusen un en Deel von de Gemeen Buxthu tohöört. Dat Leid över dat Amt harr en Amtmann, de twete Beamte weer bet 1816 de Amtsschriever. In’n Noorden von dat Amt legen de Stadt Buxthu, dat Grevengericht Oolland un dat Gericht Rübk, in’n Noordoosten dat Gericht Francop, in’n Oosten un Süden dat Amt Horborg, in’n Süüdwesten dat Amt Zeven, in’n Westen dat Gericht Delm un in’n Noordwesten de Vaagdie Oold- un Neeklooster von dat Amt Harsfeld (Stand 1848). 1848 weer dat Amt so 255,40 km² groot. 1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Nedderelv in dat Königriek Westfalen höört un denn to dat Departement von de Elvmünnen un direkt to Frankriek. Dat Amt Mesborg is twüschen de Kantone Buxthu un Töst opdeelt worrn. Mesborg sülvs weer in disse Tied de Seet von en Mairie in’n Kanton Buxthu. 1813 müssen de Franzosen dat
De Zevener Geest is en Geestrebeed in’n Noordoosten von Neddersassen un höört to de Stoder Geest. Nöömt is se na de Stadt Zeven. Na dat Handbuch der naturräumlichen Gliederung Deutschlands is dat en Naturruum mit en Grött von 1645 km². De Zevener Geest liggt in dat Elv-Werser-Dreeeck twüschen de Städer Hamborg, Bremen un Bremerhoben. Se is twüschen de Öörd Söttmer, Bremervöör, Stood, Buxthu, Töst, Scheeßl un Rodenborg. In’n Westen grenzt se an dat Hamm-Oost-Daal mit dat Düvelsmoor, in’n Süden an dat Wümm-Daal un in’n Noordwesten an de Wersermünner Geest. Na Süüdoosten to liggt de Lümbörger Heid un na Noordoosten to doot de Elvmaschen liggen. Administrativ höört dat Rebeed to de Landkreise Veern, Horborg, Rodenborg un Stood, de fröher to’n Regerungsbezirk Stood höört hebbt. Dat Rebeed is präägt von Grundmoränen ut de Iestieden, de von de Daals von Strööm so as Swing, Au, Eest un Oost ünnerbraken sünd, de sik in den Sandgrund rinfreten hebbt. Deelwies hett sik Moor billt. Dat Gelänn is an’n Rand na de Lümbörger Heid bet 50 Meter över NN hoog, na Westen daalt dat op 20 bet 30 Meter över NN. Bremervöör Buxthu Gnarrenborg Harsfeld Heeßel Jeem Kutenhult Obbens Otterbarg Söttmer Stood Sürsen Tarms Töst Zeven
Dat Amt Zeven weer en Verwaltungsrebeed in Bremen-Veern un in dat Königriek Hannover mit Seet in Zeven binnen de Landdrostie Stood. Dor hett groff dat Rebeed von de hüdigen Samtgemenen Zeven, Sürsen un Zittens tohöört. Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten. In’n Noordoosten von dat Amt legen dat Amt Harsfeld un dat Gericht Delm, in’n Oosten de Ämter Mesborg un Horborg, in’n Süden dat Amt Rodenborg, in’n Süüdwesten dat Amt Otterbarg, in’n Westen dat Amt Oosterholt un in’n Noordwesten op en lütt Enn dat Gericht Beverst un dat Amt Bremervöör (Stand 1848). Dat Amt Zeven geiht trügg op den Besitt von dat Klooster Zeven. An’t Enn von’n Dörtigjohrigen Krieg hebbt de Sweden de Hartogdömer Bremen un Veern innahmen. De Kloosters sünd säkulariseert worrn. Dat Rebeed, dat to dat Klooster Zeven höört hett, is an den Graaf Robert Douglas överdragen worrn. 1676 hebbt mönstersche Truppen dat Amt besett. Eerst 1680 hett Sweden de Kuntrull trüggkregen un de fröhere Königin Christina hett dat Amt Zeven as Lehn kregen. Nadem Christina 1689 doodbleven is, hett de Kroon dat Lehn wedder
Heinrich von Müller (* 26. November 1880 in Berlin; † 18. Mai 1935 in Berlin-Wilmersdörp) weer en düütschen Verwaltungsbeamten. Von Müller is 1880 in Berlin boren un hett Juristeree studeert. He is an’n 27. April 1907 Regerungsassesser worrn un an’n 1. Dezember 1915 Regerungsraad bi de Bezirksregerung Düsseldörp. He is 1916 as Nafolger von Friedrich von Mettenheimer Landraad von’n Kreis Rodenborg worrn. Toeerst kommissarsch, an’n 19. März 1917 denn richtig. Dat is he bet 1920 bleven, as em Armin von Lossow in’t Amt aflööst hett. Von Müller is denn na dat Polizeipräsidium in Berlin versett worrn un is dor an’n 15. Januar 1921 Regerungsraad worrn. Den Rang von en Böverregerungsraad hett he an’n 31. März 1925 kregen un den von en Regerungsdirekter an’n 10. August 1926. An’n 3. Oktober 1928 is he denn Böververwaltungsgerichtsraad worrn.
Hiroshi Amano (japaansch 天野 浩, Amano Hiroshi; * 11. September 1960 in Hamamatsu) is en japaansch Physiker, de 1989 eerstmals blau Lüchtdioden, footend up den p-n-Övergang mit dat Halfleitermaterial Galliumnitrid (GaN), herstellt hett. 2014 wurr he dorför gemeensam mit Isamu Akasaki un Shuji Nakamura mit den Nobelpries för Physik uttekent. Amano hett 1983 un 1985 en Bachelor respektive en Master an de Universität Nagoya kreegen, 1989 kreeg he dor sien Doktertitel. 1988 fung he as wetenschaplich Mitarbeiter an de Universität Nagoya an to arbeiten, ehe he 1992 en Roop as Assistant Professor an de Meijō-Universität annehm. 1998 wurr Amano dor to'n Associate Professor befördert un kreeg in' April 2002 en ordentliche Professur. Siet 2010 is he Perfesser an de Graduate School of Engineering vun de Universität Nagoya. Siet 1982 weer Amano Liddmaat vun de Grupp um Isamu Akasaki un forsch sietdem an dat Wasdom, de Charakteristik un Anwennen vun Galliumnitrid Halfleitern. He hett mehr as 390 wetenschaplich Publikatschonen (mit)verfaat un hett Bidrääg to 17 Böker leefert. Den Nobelpries kreeg he för sien Tosommenarbeit mit Akasaki an de Universität Nagoya. De Eegnung vun GaN as Material för de lang söcht Lüchtdioden un Halfleiterlaser in den blauen Beriek vun dat Spektrum weer
Lynsey de Paul (* 11. Juni 1950 in London, England; † 1. Oktober 2014 ok dor; eegentlich Lynsey Monckton Rubin) weer en britisch Singerin un Songschrieverin. As Texterin vun dat vun de Grupp The Fortunes sungen Leed Storm in a Teacup harr se 1972 en eersten Hit in de britisch Charts. Eenig Maand later kunn se dor mit Sugar Me en wiederen Titel platzeeren, ditmal vun hör sülvst sungen. 1973 weer se de eerste Fru, de den Ivor Novello Award kreeg – för den Song Won't Somebody Dance with Me, de as best Ballade uttekent wurr. Hör 1976 upnommen Song If I Don’t Get You the Next One Will hett se dat Enn' vun hör Affäär mit Ringo Starr verarbeit. Mit dat Leed Rock Bottom, de se tosommen Mike Moran schreev, nehm se 1977 an den Eurovision Song Contest deel un belegg den tweeten Platz. De Song reck in Düütschland, Frankriek, den Nedderlannen, Öösterriek un de Swiez vördere Platzen in de Single-Charts. All tosommen schreev se tüschen1972 un 1977 14 Songs, de in de britischen Charts keemen. Neben hör Musikkarriere weer se ok as Schauspeelerin in Feernsehserien un Musicals tätig. 1992 broch se en Video över Sülvstverteedigung mit den Titel
En Lienholt (n, Mehrtall: Lienhölter), ok Lineal nöömt, is en Warktüüch, üm (grade) Lienen to teken. För annere Figuren as to'n Bispeel Parabeln gifft dat ok spezielle Bagenhölter. Tomehrst hett 'n Lienholt Marken, üm Längen to meten. In de Mathematik gifft dat 'n Deelrebeet Konstrukschoon mit Lienholt un Passer, wonehm as Warktüüch blots Lienholt un Passer tolaten sünd.
Irene Evelyn Peacock (* 27. Juli 1892 as Irene Bowder; † 13. Juni 1978) weer en süüdafrikaansch Tennisspelerin in de 1920er-Johren. Peacock reck 1921 dat Finale vun de Britisch Hallenmeesterschapen, verlor dor aber gegen Dorothy Holman in dree Satzen. Ehr gröttsten Erfolg fier se 1927, as se mit hör Landsfru Bobbie Heine dat Daamendüppel bi de Franzöösch Tennismeesterschapen (hüüd French Open) wunn. Se hebbt dorbi Peggy Saunders un Phoebe Holcroft Watson glatt in twee Satzen mit 6:2, 6:1 besiegt. In’t Eenzel reck se ebenfalls dat Finale, weer dor aber Kea Bouman ut den Nedderlannen mit 2:6 un 4:6 ünnerlegen. Dorneben reck se 1927 gemeensam mit Bobbie Heine dat Düppelfinale bi de Wimbledon Championships, wo se aber gegen Helen Wills Moody un Elizabeth Ryan verloren. In Wimbledon harr se ok all 1921 dat Finale reckt (gemeensam mit Winifred Beamisch). Se verloren dor aber düütlich mit 6:1 un 6:2 gegen Susanne Lenglen un Elizabeth Ryan. Collins, B.: History of Tennis. 2. Uplaag. New Chapter Press, New York 2010, S. 393, 401, 437 f. ISBN 978-0-942257-70-0.
Dit Woort hett noch annere Bedüden: kiek dorför ünner Passer (Mehrdüdig Begreep). De Passer (m, Mehrtall: Passers) is en Warktüüch, üm en Krink üm en Middelpunkt to teken. Tomehrst hett en Passer twee Stääv ut Metall, de mit en Lenk verbunnen sünd. De ene Staff hett en Spitz, de een in den Middelpunkt piekt. De annere Staff hett t.B. en Bliestift oder en Kugelschriever, üm dormit den Krink to teken. In de Mathematik gifft dat ’n Deelrebeet Konstrukschoon mit Lienholt un Passer, wonehm as Warktüüch blots Lienholt un Passer tolaten sünd. Ok bi de Schipperee up See sünd Passers nödig, wenn bi de Navigatschoon de Strecken in Seemielen vun en Seekoort utleest weern schöllt.
De Duxbeek is en 14,5 Kilometer langen Beek in’n Landkreis Rodenborg. De Born von’n Duxbeek liggt in’n Noordoosten von Ohrel. Von dor flütt de Beek na Süüdwesten. De lüttjeren Öörd Fiehnenbarg un Hogenfell doot an dat rechte Över liggen un Winnershusen an dat linke Över. Denn löppt de Beek an de Öörd Rohr un Stüh vörbi un bi Parnwinkel ünner de Bundsstraat 71 dör. Dor dreiht de Duxbeek bilütten na Noordwest un Noord un flütt in’n Oosten von Falje langs mit de lütten Öörd Visoh, Löh un Bockhorst an dat rechte Över. De Beek geiht noch wedder ünner de B 71 dör un münnt denn bi Plönjeshusen in de Bever. De Bever münnt later in de Oost un de över de Elv in de Noordsee. 1958 is de Water- un Bodenverband Duxbeek grünnt worrn. De Verband is för den Ünnerholt von de Waterlööp op en Rebeed von 907 Hektar langs den Duxbeek tostännig. Michael Bergemann: Gesamtliste der Fließgewässer im Elbeeinzugsgebiet. 2012 Koordinaten:53° 26′ N, 9° 12′ O
De Ihlbeker Kanaal is en 6,4 Kilometer langen Waterloop in’n Noordoosten von’n Landkreis Cuxhoben. De Kanaal spiest sik ut de Gravens in dat Moor von Ihlbeek un dor vör allen ut de Ne’e Ihlbeek. De Kanaal flütt denn na Noordoosten un is över Gravens ok mit dat Basbeker Slüsenfleet verbunnen. De Kanaal geiht an Bornbarg langs, dor ünner de Bundsstraat 73 un de Nedderelvbahn dör un münnt denn in’n Noordwesten von Lüttwöhrn in de Oost. Dor liggt en Schöppwark, dat helpt, dat dat Water ut dat siede Achterland afföhrt warrt. Dat Schöppwark is 1934 boot worrn. De Ihlbeker Slüsenverband is för den Ünnerholt von Ihlbeker Kanaal un de Waterlööp ümto tostännig. Dat is en Rebeed von 930 Hektar. Gewässergütebericht ELBE 2000 Niedersachsen. http://www.landkreis-cuxhaven.de/media/custom/578_6190_1.PDF?1208401219 Koordinaten:53° 40′ N, 9° 13′ O
Hain (hoochdüütsch Großenhain) is en Dörp in de Gemeen Geestland in’n Landkreis Cuxhoben, Neddersassen. Hain is deelt in Grotenhain un Lüttenhain un de lüttjeren Oortsdelen Olenkamp un Olenstöhlen. In’n Süüdoosten von Hain flütt de Meh langs un in’n Süüdwesten liggt de Naturschuulrebeden Mietenmoor un Windbrackenholt. In’n Noordoosten is dat Naturschuulrebeed Lang Moor. In dat Mietenmoor hett de Scheebeek sien Born. De Naveröörd sünd Wisswohl un Meckelst in’n Noordwesten, Langenmoor in’n Noordoosten, Doornsood in’n Oosten, Alfs, Eversdörp un Nee Eversdörp in’n Süüdoosten, op de Hööv in’n Süden, Köhlen mit Stühbusch un Desebreck in’n Süüdwesten un Ringst in’n Westen. In’n Eersten Weltkrieg sünd teihn Soldaten ut Hain fullen oder vermisst un in’n Tweten Weltkrieg 25. An’t Enn von’n Tweten Weltkrieg an’n 3. Mai 1945 is Hain von brietsche Truppen von dat 7. Battaljon Black Watch innahmen worrn. In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Beers tohöört un denn to dat Amt Leh. Na 1885 weer dat in’n Kreis Leh. 1932